Frikkadel-kerrie met geelrys | SARIE
FOTO: Donna Lewis	14 Julie 2017
Frikkadel-kerrie met geelrys	deur Herman Lensing
Die lekker van dié kerrie lê in die sous waarin die frikkadelle gaargemaak word. Neem jou tyd met die sous. genoeg vir 6
2 x 410 g-blikke
Sous Verhit olyfolie in groot braaipan tot warm. Voeg ui, vinkelsaad en rissievlokkies by. Roerbraai vir 5 minute of tot uie begin verbruin – as dit lyk of die speserye begin brand, gooi ’n bietjie water by. Voeg res van speserye vir die sous by en roerbraai verder vir nog 5 minute of tot mengsel geurig is. Gooi klappermelk en tamaties by. Meng deur. Verlaag hitte en laat stadig prut vir 20 – 25 minute of tot dik, romerige sous vorm. Roer vars koljander deur. Geur goed met sout en peper. Hou eenkant.
Frikkadelle Verhit oond tot 180 °C. Meng al die bestanddele en geur goed. Verdeel mengsel in 16 frikkadelle. Pak frikkadelle in oondbak en gooi kerriesous oor. Bak vir 25 – 30 minute of tot frikkadelle gaar is en begin verbruin. Sit voor met geelrys.
Gee dit ekstra smaak met amandelvlokkies. genoeg vir 6 – 8
500 ml basmati-rys
1 000 ml water
45 ml borrie
1 x 250 g-pakkie rosyne
Plaas rys, water, borrie, sout en suiker in groot pot. Bring tot kookpunt en verlaag hitte. Laat stadig prut tot rys sag en gaar is, sowat 15 – 20 minute. Gooi nog water by indien nodig. Voeg rosyne, amandels en koljander by. Meng deur. Sit voor saam met kerrie.